Ministarstvo ekologije, prostornog planiranja i urbanizma raspisuje javni oglas za eksperta za eko-sertifikaciju u turizmu u okviru projekta „Integrisanje biodiverziteta u sektorske politike i prakse i jačanje zaštite ključnih tačaka biodiverziteta u Crnoj Gori”.

O projektu
[bookmark: _GoBack]Projekat „Integrisanje biodiverziteta u sektorske politike i prakse i jačanje zaštite ključnih tačaka biodiverziteta u Crnoj Gori” je geografski fokusiran na ključna područja biodiverziteta (KBA) Crne Gore, obuhvata razne vrste intervencija i uključuje zaštitu ekosistema i rad sa proizvodnim sektorima, kao što su turizam, poljoprivreda i šumarstvo. Komponenta 1 projekta se bavi upravljačkim ograničenjima povezanim sa zaštićenim područjima i nezaštićenim ključnim tačkama biodiverziteta. Projekat će obezbijediti unaprijeđeno upravljanje zaštićenim pilot područjima da bi se osiguralo poštovanje međunarodnih zahtjeva koji se odnose na zaštitu važnog biodiverziteta u okviru ključnih područja biodiverziteta i drugih međunarodnih ključnih tačaka biodiverziteta. Projekat će pomoću instrumenata prostornog planiranja promovisati konkretna rješenja za očuvanje važnog i nezaštićenog biodiverziteta van zaštićenih područja. Komponenta 2 se fokusira na proizvodne oblasti van zaštićenih područja koje se nalaze u blizini ključnih područja biodiverziteta, u kojima će se projekat baviti sektorskim prijetnjama biodiverzitetu i to kroz integrisanje prakse koja je prilagođena biodiverzitetu i adaptacijom sektorskih scenarija razvoja za turizam, šumarstvo i poljoprivredu da bi se uzeli u obzir potencijalni uticaji na biodiverzitet.

Lokalni ekspert će biti angažovan po individualnom ugovoru od 30 radnih dana u periodu od 1. septembra 2023. do 15. decembra 2023. godine. Detaljniji pregled uslova za navedenu poziciju nalazi se u prilogu.  




Način prijave
Prijave (CV i popunjena dva formulara (Aneks 1 i Aneks 2)), se dostavljaju isključivo elektronskim putem na sljedeće mejl adrese irena.krivokapic@mepg.gov.me i irenakrivokapic@gmail.com. 
Prijave se dostavljaju najkasnije do 21. avgusta 2023. godine do 12:00h časova.
